ZF 24

Vicepreşedintele PSD Olguţa Vasilescu a precizat, marţi, că Şerban Nicolae, Mihai Fifor şi Ecaterina Andronescu pot fi variante de premier discutate în CExN al PSD, ea excluzând persoana sa, a lui Claudiu Manda, precum şi pe Gabriela Firea.

„Ca variantă, poate să fie Şerban Nicolae, poate să fie Mihai Fifor, poate să fie una dintre doamne, cu excepţia mea şi a Gabrielei Firea, care ne-am exprimat foarte clar că nu ne dorim această funcţie. (...) Ecaterina Andronescu poate să fie variantă”, a spus Olguţa Vasilescu, înaintea CExN al PSD în care se va decide propunerea de premier a PSD, ca urmare a demisiei lui Mihai Tudose.

„Eu nu vreau, nu-mi doresc această funcţie. Nu m-am schimbat de acum 6 luni. Claudiu Manda nu e variantă, nu-şi doreşte”, a mai spus Olguţa Vasilescu,

Ea a spus că îşi doreşte să continue tot ca ministru al Muncii şi în viitorul Guvern.

„Nu va fi o problemă să continui pentru ministerul Muncii”, a spus Olguţa Vasilescu.